《惜花三首》
唐代·张碧

千枝万枝占春开，彤霞著地红成堆。

一窖闲愁驱不去，殷勤对尔酌金杯。

老鸦拍翼盘空疾，准拟浮生如瞬息。

阿母蟠桃香未齐，汉皇骨葬秋山碧。

朝开暮落煎人老，无人为报东君道。

留取秾红伴醉吟，莫教少女来吹扫。

作者简介：张碧，字太碧，唐末诗人，里居及生卒年均不详。屡举进士不第，寄情诗酒，慕李太白之高致，其诗风受李白、李贺、贯休影响较深。擅长古风，多抨击黑暗现实，同情人民疾苦，有《张碧歌诗集》一卷。其子张瀛，亦擅诗，事五代南汉，官至曹郎。旧说张碧为唐德宗贞元中人，孟郊推重其诗，当误。 参陈尚君《张碧生活时代考》（载《文学遗产》1992年第3期），另参《唐才子传校笺》第五册第223页。